2021 год у гісторыі беларускага выяўленчага мастацтва

2021 год уключае шэраг падзей, якія пакінуць след у гісторыі беларускага выяўленчага мастацтва.

## Падзеі 
* 14 студзеня — 14 лютага — рэтраспектыўная выстаўка жывапісу Яўгена Харытоненкі (1920 — 1998), НММ Рэспублікі Беларусь
* 28 студзеня — 28 лютага (працягнута да 16 сакавіка) — выстаўка жывапісу Паўла Хадаровіча (нар. 25.6.1987) «Мова рэчаў», НММ Рэспублікі Беларусь
* 4 лютага — 4 красавіка — выстаўка «Лёс мастака», прысвечаная 125-годдзю беларускага мастака Міхася Філіповіча, НММ Рэспублікі Беларусь. У экспазіцыі каля 150 твораў жывапісу, графікі, мелкай пластыкі з мінскіх музеяў і прыватных збораў, фотаздымкі і кнігі.
* з 5 лютага — рэтраспектыўная выстаўка твораў жывапісу, графікі віцебскага мастака Алега Прусава, НММ Рэспублікі Беларусь
* 18 лютага — 21 сакавіка — выстаўка «Летапіс маіх дарог», прымеркаваная да 80-годдзя беларускага графіка Леаніда Марчанкі, НММ Рэспублікі Беларусь.
* 24 лютага — 21 сакавіка — выстаўка жывапісу «Служыць дабру», прысвечаная 100-гадаваму юбілею з дня нараджэння беларускага мастака Мікалая Валынца ў мастацкай галерэі Міхаіла Савіцкага.
* 3 сакавіка — 4 красавіка — «Настальгія ці ўспамін пра будучыню» — сумесная выстаўка Ірыны і Анатоля Кузняцовых у арт-гасцёўне «Высокае Месца».
* 1 красавіка — адкрыты Фестываль скульптуры *«SculptFest»* Беларускага саюза мастакоў — выставачны марафон, які праводзіўся на дзевяці арт-пляцоўках Мінска. Доўжыўся амаль увесь красавік, паказаны 120 твораў больш за 60 аўтараў з розных рэгіёнаў Беларусі.
* 1 красавіка — 11 красавіка — выстаўка цэнтральнага групавога праекта Фестываля скульптуры *«SculptFest»*; Рэспубліканская мастацкая галерэя Беларускага саюза мастакоў, Палац мастацтва (Мінск).
* 1 красавіка — 9 красавіка (фактычна) — рэтраспектыўная выстаўка «Разам» мастацкай суполкі «Пагоня», прысвечаная 30-годдзю ўтварэння суполкі; Рэспубліканская мастацкая галерэя Беларускага саюза мастакоў, Палац мастацтва (Мінск).
* 1 красавіка — 9 красавіка — выстаўка графічных твораў (пераважна акварэлі) «Аква/Арэлі» беларускага мастака Алеся Мары, Рэспубліканская мастацкая галерэя Беларускага саюза мастакоў, Палац мастацтва (Мінск).
* з 8 красавіка — выстаўка жывапісу, прысвечаная памяці беларускага мастака Валерыя Сідоркіна, Мазырскі аб’яднаны краязнаўчы музей.
* 28 красавіка — 16 мая — выстаўка станковага жывапісу і дэкаратыўна-прыкладных вырабаў з саломкі (скрынкі, хлебніцы, вазы, падносы, галаўныя ўборы) і лазы, беларускага мастака Аляксандра Грэся (нар. 21.5.1951) ў Рэспубліканскай мастацкай галерэі Беларускага саюза мастакоў, Палац мастацтва (Мінск).
* 28 красавіка — 22 чэрвеня — мастацкая выстаўка «Старажытная Беларусь», прысвечаная 100-годдзю з дня нараджэння беларускага гісторыка Міколы Ермаловіча, Нацыянальная бібліятэка Беларусі. Куратар выстаўкі Мікола Купава.
* 12 жніўня — 6 верасня — выстаўка твораў Льва Лейтмана, прымеркаваная да 125-годдзя з дня нараджэння, НММ Рэспублікі Беларусь.
* 15 кастрычніка — 12 снежня — выставачны праект, прысвечаны 100-годдзю Віленскага беларускага музея імя Івана Луцкевіча, НММ Рэспублікі Беларусь.
* 29 кастрычніка — 28 лістапада — выстаўка «Аркадзь Астаповіч. Да 125-годдзя з дня нараджэння», НММ Рэспублікі Беларусь.

## З’явіліся 
* 15 чэрвеня ва Ушачах усталяваны помнікі Васілю Быкаву і Рыгору Барадуліну. Аўтар помнікаў — беларускі скульптар Ігар Засімовіч (нар. 18.6.1966).
* 17 снежня пасля рэканструкціі адкрыліся два будынкі Нацыянальнага мастацкага музея Рэспублікі Беларусь: выставачны корпус (будынак па вул. К. Маркса, 24) і рэстаўрацыйны карпус (будынак па вул. Кірава, 25). У выставачным корпусе 4 асобныя выставачныя залы агульнай плошчай 846 м² на 3–м і 4–м паверхах будынка; у рэстаўрацыйным карпусе плошча рэстаўрацыйных майстэрняў павялічылася з 810 м² да 1398 м².

## Узнагароды 
* 18 студзеня — скульптару Канстанціну Касцючэнку за стварэнне манумента «Брама памяці» ў мемарыяле «Трасцянец» прысуджана Дзяржаўная прэмія Рэспублікі Беларусь за 2020 год.
* 26 лютага — мастак Ларыса Журавовіч (нар. 6.11.1965) узнагароджана медалём «За працоўныя заслугі».
* 10 верасня — скульптар Уладзімір Слабодчыкаў атрымаў ганаровае званне народнага мастака Беларусі; скульптар Канстанцін Касцючэнка атрымаў ганаровае званне заслужанага дзеяча мастацтваў Беларусі; старшыня Беларускага саюза мастакоў Глеб Отчык узнагароджаны медалём Францыска Скарыны.
* 25 кастрычніка — скульптар Аляксандр Фінскі атрымаў ганаровае званне заслужанага дзеяча мастацтваў Беларусі, мастак Уладзімір Ткачэнка (нар. 30.10.1948) узнагароджаны медалём Францыска Скарыны.

## Памерлі 
* 1 студзеня — Ала Непачаловіч (нар. 23.12.1951), беларускі мастак дэкаратыўна-прыкладнога мастацтва, сябра Беларускага саюза мастакоў з 1989.
* 9 студзеня — Уладзімір Лісавенка (нар. 24.7.1959), беларускі мастак дэкаратыўна-прыкладнога мастацтва, майстар аўтарскага габелена, сябра Беларускага саюза мастакоў (1994) і Беларускага Саюза дызайнераў (1993).
* 14 студзеня — Леанід Шчамялёў (нар. 5.2.1923), народны мастак БССР (1983), заслужаны дзеяч мастацтваў Беларусі, лаўрэат дзяржаўнай прэміі БССР (1982).
* 20 студзеня — Барыс Забораў (нар. 16.10.1935), знакаміты мастак, сябра Беларускага саюза мастакоў з 1964 па 1979 гг.
* 1 лютага — Ларыса Густава (нар. 29.1.1947), беларускі мастак дэкаратыўна-прыкладнога мастацтва, майстар класічнага беларускага габелена, сябра Беларускага саюза мастакоў (1994).
* 6 лютага — Віктар Яўсееў (нар. 1.2.1944), беларускі мастак — жывапісец і графік, сябра Беларускага саюза мастакоў з 1972.
* 7 лютага — Мікалай Казакевіч (нар. 1934), беларускі мастак — жывапісец, заслужаны дзеяч мастацтваў БССР (1988), лаўрэат Дзяржаўнай прэміі Рэспублікі Беларусь (2000), сябра Беларускага саюза мастакоў з 1963.
* 2 сакавіка — Ігар Уласаў (нар. 10.2.1944), беларускі мастак — жывапісец, педагог, сябра Беларускага саюза мастакоў з 1994.
* 25 сакавіка — Мікола Несцярэўскі (нар. 31.3.1931), беларускі мастак, найбольш вядомы як майстар дэкаратыўна-прыкладнога мастацтва, сябра Беларускага саюза мастакоў з 1985.
* 3 ліпеня — Леў Гумілеўскі (нар. 31.10.1930), беларускі скульптар, народны мастак Беларусі, сябра Беларускага саюза мастакоў з 1964.
* 31 ліпеня — Людміла Налівайка (нар. 13.12.1940), беларуская мастачка, мастацтвазнаўца, даследчык беларускай графікі 1920—1930-х гадоў.
* 26 кастрычніка — Уладзімір Сытчанка (нар. 5.8.1951), беларускі мастак — графік і жывапісец, сябра Беларускага саюза мастакоў з 1988.
* 5 снежня — Уладзімір Рынкевіч (нар. 29.10.1952), беларускі мастак — графік, акварэліст, сябра Беларускага саюза мастакоў з 1991, кандыдат мастацтвазнаўства (1987).
* 31 снежня — Васіль Шаранговіч (нар.1939), беларускі мастак — графік, народны мастак Беларусі, сябра Беларускага саюза мастакоў з 1970.

## Спасылкі 
* Сайт Нацыянальнага мастацкага музея Рэспублікі Беларусь 
* Сайт Беларускага саюза мастакоў

Катэгорыя:2021 год у Беларусі
Катэгорыя:Гісторыя беларускага выяўленчага мастацтва паводле гадоў
Беларусь